สกู๊ป : คนดี...สร้างชาติ
การพัฒนาคนให้มีคุณภาพ ถือเป็นหนึ่งในยุทธศาสตร์สำคัญที่รัฐบาลกำลังขับเคลื่อน โดยเฉพาะการสร้างคนที่มีความรู้ และมีคุณธรรม ซึ่งเป็นสิ่งสำคัญที่ทำให้ประเทศชาติในอนาคตมีความมั่นคง และได้คนดีเข้ามาพัฒนา ติดตามจากรายงาน

ทรัพยากรมนุษย์ ถือเป็นต้นทุนสำคัญ และจุดเริ่มต้นของการพัฒนาประเทศ ซึ่งตามแผนยุทธศาสตร์ชาติ 20 ปี การพัฒนาทรัพยากรมนุษย์ เป็นหนึ่งเสาหลักของการพัฒนาประเทศ ทั้งการเพิ่มทักษะความรู้ และความสามารถในการแข่งขันกับนานาประเทศ

 นอกจากนี้ สิ่งที่รัฐบาล และพลเอก ประยุทธ์  จันทร์โอชา นายกรัฐมนตรี มองว่า  สิ่งสำคัญที่ทำให้ทรัพยากรมนุษย์ของประเทศมีคุณภาพ นั้นคือ การเป็นคนดีมีคุณธรรม เคารพกฎหมาย พร้อมสร้างองค์กรที่มีจริยธรรม โดยจะต้องปลูกฝั่งตั้งแต่เด็ก เพื่อเป็นกำลังสำคัญในการพัฒนาประเทศ

แม้การพัฒนาบุคลากร และสร้างคนให้มีคุณธรรม จะเป็นส่วนสำคัญต่อการสร้างชาติแล้ว การเตรียมความพร้อมต่อสถานการณ์โลกที่เปลี่ยนแปลงไป ด้วยการสร้างรากฐานของประเทศให้มีความมั่นคง ซึ่งตลอด 3 ปีของการเข้ามาบริหารงานของคณะรักษาความสงบแห่งชาติ หรือ คสช. และรัฐบาล ได้ขับเคลื่อนให้เกิดการเปลี่ยนแปลงในทุกด้าน พร้อมเดินตามโรดแมปที่วางไว้

สิ่งที่รัฐบาลกำลังทำ และขับเคลื่อนกับการพัฒนาคน ให้เป็นบุคลากรที่มีคุณภาพ เริ่มเห็นผลชัดเจนเพิ่มมากขึ้น ผ่านการปฏิรูปการศึกษากับการสร้างคนให้เป็นคนดีมีคุณธรรม ซึ่งจะนำไปสอดแทรกในการเรียนรู้ของเด็กทุกช่วงวัย พร้อมปรับเปลี่ยนสถานศึกษาให้เป็นพ่มเพาะความรู้ และสร้างนิสัยที่ดีมีคุณธรรม เพื่อทำให้บุคคลากรของประเทศ เป็นคนที่มีความรู้ และมีคุณภาพ เป็นกำลังสำคัญต่อการพัฒนาประเทศอย่างมั่นคงและยั่งยืนมากที่สุด